open-index/open-wikipedia-markdown huggingface dataset:
Kai G. Henriksen

**Kai Henning Gjesdal Henriksen** (1956–2016) var en norsk næringslivsmann og politiker (H).

## Biografi
Henriksen ble født i Tromsdalen og vokste opp på Bøler og Furuset i Oslo, senere på Ski.

Henriksen meldte seg inn i Unge Høyre mens han gikk på Ski gymnas. Han var formann i Akershus Unge Høyre fra 1979 til 1980, og i 1979 ble han valgt inn i både Ski kommunestyre og Akershus fylkesting.

Henriksen ble valgt inn i Unge Høyres sentralstyre i 1980. Han var viseformann fra 1982 til 1984 og formann fra 1984 til 1986. Han var personlig sekretær for utenriksminister Svenn Stray Willoch-regjeringen våren 1986, så for Høyres formann Rolf Presthus fra 1986 til 1988 og for handelsminister Kaci Kullmann Five i Syse-regjeringen fra 1989 til 1990. Han møtte 40 dager som vara på Stortinget i perioden 1985–1989.

Han ble cand.polit. med hovedfag i statsvitenskap med fransk og offentlig rett fra Universitetet i Oslo i 1984 og MBA-kandidat fra Harvard Business School fra 1992.

Henriksen var prosjektleder i McKinsey & Company fra 1992 til 1995, markedsdirektør i Avanse Forvaltning fra 1995 til 1997, administrerende direktør i Storebrand Bank fra 1997 til 2003, administrerende direktør i DLA Piper fra 2003 til 2006 og administrerende direktør i Vinmonopolet fra 2006 og til sin død i 2016.

I november 2014 ble Henriksen tildelt HR Norges pris «Kunsten å lede».

## Referanser


## Eksterne lenker
*
Mary Ann Dahl

**Mary Ann Pauline Dahl** (født 1943) er en norsk lokalpolitiker (Venstre). Hun var leder for Rana Venstre og medlem av Utvalg for plan og ressurs 2007–2011. Hun er leder i Nordland Venstres valgnemd, og varamedlem i fylkestingsgruppen. Hun er én av to regionsledere på Helgeland. I 1999 var hun ordførerkandidat i Rana. 1996–2007 satt hun i formannsskapet i Rana kommune. I 2023 ble hun æresmedlem i Rana historielag.

## Referanser
Office of Public Sector Information

**Office of Public Sector Information** (**OPSI**) er en britisk myndighet med ansvar for publikasjon av offentlig informasjon. Den omfatter **'s Stationery Office** (HSMO), som publiserer dokumenter fra regjeringen, inkludert lover og forskrifter, samt mindre informasjonstjenester knyttet til den offentlige forvaltning. OPSI er siden oktober 2006 en del av The National Archives, og er ansvarlig for å håndheve Kronens opphavsrett, *Crown Copyright*, det vil si opphavsrettigheter for en rekke av Samvelderikes enkeltstater, deres regjeringens departementer og statlige enheter.

OPSI ledes av en direktør, som alltid er identisk med *Controller of HMSO*, og som også er leder for Queen's Printer of Acts of Parliament, Queen's Printer for Scotland* og *Government Printer for Northern Ireland. Dette medfører at OPSI, gjennom HMSO, publiserer blant annet *[[London Gazette]]*, *[[Edinburgh Gazette]]*, *[[Belfast Gazette]]* og all lovgivning fra Det britiske parlamentet, Det skotske parlamentet og andre lovgivende organer. *Controller of HMSO* utnevnes gjennom *[[Letters Patent]]* til embetet som Queen's Printer of Acts of Parliament, som egentlig ligger utenom OPSIs mandat. Historisk har det vært en rekke andre oppgaver som har ligget til embetet, som trykking av *[[King James Bible]]* og *[[Book of Common Prayer]]* i England, Wales og Nord-Irland (men ikke i Skottland). Embetet innehas pr. 2007 av Cambridge University Press, og er således ikke lagt til én enkelt person.

## Historie

HMSO ble opprettet som et departement under HM Treasury den 5. april 1786, med John Mayor som første *Superintendent*. Fra 1822 måtte alle regjeringsorganer kjøpe inn kontormateriell gjennom åpne anbud som ble forvaltet av HMSO. De tok så over for Hansard som offisiell utgiver i 1882, og i 1889 ble det gitt *Letters Patent* som Queen's Printer of Acts of Parliament, og *Controller of HMSO* fikk ansvar for *Crown Copyright*. Samme år tok HMSO også over utgivelsen av *London Gazette*.

I 1996 ble de fleste av utgiverfunksjonene privatisert, og flyttet til The Stationery Office (TSO). HMSO fortsatte allikevel som en egen avdeling under Cabinet Office, med overordnet ansvar for utgivelsene.

I 2005 ble OPSI opprettet som følge av at et direktiv fra EU om offentlig informasjon førte til et behov for en rådgivende og regulerende myndighet.

## Utgitte verker
* Great Britain. Parliament. House of Commons (1900): ''Papers by Command, Volume 105''. H.M. Stationery Office.
* MacDonald, Claude M.; Great Britain. Foreign Office (1900): ''Reports from Her Majesty's minister in China respecting events at Peking: Presented to both houses of Parliament by command of Her Majesty, December 1900. Volume 364 of Cd.'' (Great Britain. Parliament) (Issue 4 of China (Great Britain. Foreign Office)). H.M. Stationery Office.
* British and Foreign State Papers''. Contributor Great Britain. Foreign Office. H.M. Stationery Office. 1905.

## Referanser


## Eksterne lenker
* * Offisielt nettsted for Stationery Office
Alt blir klart og betydelig

***Alt blir klart og betydelig*** (originaltittel: *Everything Is Illuminated*) er Jonathan Safran Foers debutroman, publisert i 2002. Den ble også spilt film i 2005.

Boka er historien om den unge ukraineren Aleksandr, som skal være tolk for amerikaneren Jonathan Safran Foer på en reise tilbake i historien. Foer vil lete opp landsbyen som hans jødiske bestefar kom fra, en landsby som ble jevnet med jorden av nazistene i 1942. 

Romanen består av to hovedhistorier. Den ene er Aleksandrs beskrivelse av reisen, der hans blinde bestefar er hanket inn som sjåfør. Den andre er Jonathans forsøk på å skrive sine forfedres historie, med begynnelse i 1791.

Foer skildrer jødisk tradisjon og folklore, han benytter dagbøker, drømmenedtegnelser og lister til å gripe virkeligheten. Det nedskrevne og fortolkningen av tekst står sentralt i jødisk tradisjon, og blir viktige elementer også i romanen.

## Priser og heder

*2007 Pajiba's Best Books of the Generation (Readers' List), no.8.

## Referanser


## Eksterne lenker
*  ''Alt blir klart og betydelig'' 
* Illuminated? NOT! Book Distorts Ukraine history" -- ''Prague Post'' Article
* The Journey to Trochenbrod and Lozisht aug 2006
Liste over episoder av Ed, Edd og Eddy

**Liste over episoder av ''Ed, Edd og Eddy*** er en liste over episoder av den [[animasjonsfilm|animerte]] [[TV-serie]]n *Ed, Edd og Eddy''.

## Sesong 1: 1999

## Sesong 2: 2001

## Sesong 3: 2003

## Sesong 4: 2005

## Sesong 5: 2007

## Sesong 6: 2008

## Spesialer: 2004-2007

## Film: 2009
Finnøya

**Finnøya** eller **Finnøy** kan vise til:

*Finnøy – en tidligere øykommune i Rogaland
*Finnøya (Hamarøy) – ei øy i Hamarøy kommune i Nordland
*Finnøya (Bø) – ei øy i Bø kommune i Nordland
*Finnøya (Rødøy) – ei øy i Rødøy kommune i Nordland
*Finnøya (Sandøy) – ei øy i Ålesund kommune i Møre og Romsdal
*Finnøya (Lindesnes) – ei øy i Lindesnes kommune i Agder
*Finnøya (Risør) – ei øy i Risør kommune i Agder
Berggrunn

**Berggrunn** eller **fjellgrunn** er den faste, sammenhengende del av jordskorpen, nær overflaten. Berggrunnen betyr hardt fjell eller det geologiske underlaget for yngre og løsere fjell med løsmasser øverst. Det forekommer ulike spenninger i berggrunnen som påvirker planleggingen og byggingen av tunneler og haller i berg, de kalles for bergspenninger.

Ved bygningsarbeider er det viktig å grave ned til berggrunnen for å fundamentere byggverket. Jordbrukere ønsker derimot ikke å støte på berggrunnen for tidlig da det betyr skrint jordsmonn.

Ved geologisk kartlegning kan vi si berggrunn eller grunnfjell i betydningen berg fra det subkambriske peneplanet, som har gjennomgått en metamorfose og er ofte kompetente både som bygningsmateriale og som underlag for byggverk (fundament).


«...i Norge er berggrunnen det nakne eller faste berget under løsmassene»
&mdash; *Norsk geologisk ordbok*


* Se hovedartikkel, *[[Norges berggrunn]]*

## Referanser


## Eksterne lenker
* 
* «Om berggrunn», *Norges geologiske undersøkelse (NGU)*
* «Geologiske kart», *Norges geologiske undersøkelse (NGU)*
3. serierunde i Adeccoligaen 2007

**3. serierunde i Adeccoligaen 2007** startet den 21. april klokken 16:00 med kampen mellom Hamarkameratene og Bodø/Glimt. Runden ble avsluttet med syv kamper den 22. april 2007 som alle startet klokken 18:00.

## Fakta

## Eksterne lenker
* Adeccoligaen 2007: Terminliste og resultater  på altomfotball.no
2. serierunde i Adeccoligaen 2007

**2. serierunde i Adeccoligaen 2007** startet den 14. april klokken 16:00 med kampen mellom Molde og Moss. Runden ble avsluttet med syv kamper den 15. april 2007, som alle startet klokken 18:00.

## Fakta

## Referanser
1. serierunde i Adeccoligaen 2007

**1. serierunde i Adeccoligaen 2007** starta 9. april klokka 18:00 med åtte kamper på samme klokkeslett.

* Sesongens første mål ble scoret av Jan Michaelsen etter fem minutter i kampen mellom HamKam og Skeid.

* Sesongens første gule kort fikk Kurt Heggestad etter tre minutter i kampen mellom Sogndal og Molde.

* Sesongens første røde kort fikk Kristian Vange etter 32 minutter i kampen mellom Løv-Ham og Bryne.

## Fakta

## Eksterne lenker
* Adeccoligaen 2007: Terminliste og resultater  på altomfotball.no
Salernoediktet

**Salernoediktet** eller **Melfiediktet** (etter byene Salerno og Melfi i Sør-Italia) fra 1200-tallet anses som første lovmessige pålegg om at yrkene lege og apoteker skulle atskilles fra hverandre i borgerlig rett. Ediktet, som faktisk ikke ble gitt verken i Melfi eller Salerno, ble gitt av keiser Fredrik II, i egenskap av konge i Kongeriket Sicilia. 

Denne rettslige skjelning er blitt forbilde for internasjonal lovgivning for de berørte, medisinske områdene helt til våre dager. I seg selv hadde ediktet kun rettskraft i Kongeriket Sicilia, men det påvirket snart en rekke rettsforordninger også nord for Alpene og med tiden over hele Europa. 

I 1231 og i etterkant av hoffdagsmøtet i Melfi i Kongeriket Sicilia sammenstilte keiseren (som også var dette kongerikets konge) ''Liber Augustalis'' (også kalt *Constitutiones regni utriusque Siciliae*), der en rekke forhold innen det offentlige liv ble regulert. Denne samlingen ble forøket med en rekke tillegg fra andre hoffdager, som alle sammen fant sted på en rekke andre steder enn Melfi, frem til året 1243. Man finner en rekke bestemmelser som primært er påvirket av de sicianske normanneres sedvanerett, ispedt elementer fra kirkeretten. 

Ett av tilleggene regulerte forholdet mellom lege- og apotekervesenet. Det er ukjent fra hvilken hoffdag, hvilket sted eller hvilket år dette tillegget stammet fra. 

Konstitusjonene fastslo apotekervesenets funksjoner, og brukte betegnelsen apotek for forretninger der droger og bruksferdige legemidler ble solgt og oppbevart. Edsvorne embetsmenn skulle visitere apotekene som ikke måtte eies eller ledes av leger. Ved ed måtte apotekeren (kalt *confectionariis*) forplikte seg til å fremstille legemidler nøyaktig etter de anvisninger som var gitt av Salernoskolen. Det ble fastsatt offentlige medisinaltakster som apotekene måtte følge. Apotek måtte bare opprettes i de større byene. 

## Litteratur
*Stikkordet *Liber Augustalis* i: *Lexikon des Mittelalters*, bind 5, München 1991, S. 1939ff.
*Rudolf Schmitz: *Geschichte der Pharmazie 1*, Eschborn 1998 ISBN 3-7741-0706-8
*Chr. Friedrich og Wolf-Dieter Müller-Jahncke: *Geschichte der Pharmazie 2*, Eschborn 2005
*Axel Helmstädter og andre: *Leitfaden Pharmaziegeschichte*, Eschborn 2001

## Eksterne lenker
* Liber Augustalis o Costituzioni melfitane (italiensk)
Gurung

**Gurung** (som sjøl kaller seg **temü**, også transkribert som *temu* eller *tamu*) er en nasjonalitet i Nepal.

Ifølge folketellinga i  2001 var det 543 571 Gurung (Τemü, også transkribert Temu) i Nepal – 2,39% av befolkninga. De som snakket nasjonalspråket Temü-Tan var 338 925.

Gurung bor i det som i Nepal kalles *åsene*, særlig i *Vestregionen*, *Gandaki sone*, i distriktene Lamjung, Kaski, Tanahu, Gorkha, Parbat og Syangja. De fins også i Manang rundt fjellkjeden Annapurna, i Baglung, Okhaldhunga og Taplejung. De kaller det tradisjonelle hjemlandet sitt Tamuwan.

Gurung-folket snakker et tibeto-burmesisk språk som er i slekt med språkene til bl.a. magar, tamang, newar og kirat. I Nepal reknes de med til gruppa av minoriteter som lever utafor det hinduiske kastesystemet janjati. I stedet har Gurungene laget sitt eget "kastesystem", basert på hinduenes.

Tradisjonelt har Gurung-folket drevet med sauehold, handel og jordbruk, og dette er fortsatt hovednæringsveier for de fleste. 

## Gurung-folk som soldater
Etter magarene var gurung den nest største gruppa i kong Prithvi Narayan Shah av Gorkhas hær, da han på 1700-tallet gjennomførte de erobringene som la grunnlaget for den moderne staten som seinere fikk navnet Nepal. 
Etter 1816 blei mange vervet som ghurka-soldater for den engelske kolonimakta i India.

Sammen med magar og andre buddhistiske folkegrupper fra åsene var det også et stort innslag av gurung i NKP(Maobadi)s opprørshær under Nepals borgerkrig 1996 - 2006.

## Religion

*Pye-tan-lhu-tan* er gurung-folkets hellige bok, som gjengir deres tradisjonelle historie..

Gurung-folket dyrka tradisjonelt den gamle tibetanske religionen bön (eller Pön). Seinere fikk tibetansk buddhisme stor innflytelse. Grupper som lever blant hinduer har gått over til hinduismen.

Ifølge folketellinga i 2001, var 69,03%  buddhister, 28,75% hinduer og 0,66% kristne. (Bön og annen tradisjonell religion har ofte ikke blitt tatt med i folketellinger i Nepal.)

## Referanser


## Eksterne lenker
* The Gurung Celebrate Tohotay in Pokhara (På engelsk. Om feiringa av gurung-folkets tradisjonelle fest, med flere bilder. OhMyNews, 11, mars 2007.)
1-krone

Dagens norske **1-krone** er en mynt i myntrekken som begynte med 20-kroner i 1994. Den kom i produksjon fra 1997 etter en omfattende designprosess som måtte starte om igjen helt fra skissenivå da det ble bestemt at 1-krone og 5-krone skulle ha hull i midten. Designer Ingrid Austlid Rise ved Den Kongelige Mynt på Kongsberg hadde 70 utkast til bakside på mynten som hun la frem for rådet til vurdering. Til slutt landet man på motivet fra Hylestadportalene som stod i Hylestad kirke, men som nå er på Historisk museum i Oslo. Dette egnet seg godt rundt hullet.

## Første utgave i sølv (1875)
### Antall preget

## Se også
*Norsk krone
*Norske mynter

## Referanser


## Eksterne lenker
* 1-krone hos Norges bank
Råshult

**Råshult** er sted i Älmhult kommune i Småland i Sverige. Stedet er mest kjent for at botanikeren Carl von Linné ble født der.

## Eksterne lenker
* 

* Om Råshult, Linnés fødested (svensk)
Torevannet

**Torevannet** er en liten innsjø som ligger i Ringerike kommune i Buskerud. Vannet strekker seg sørvestover langs med riksvei 7 vest for Sokna i Soknedalen. Vannet får tilførsel gjennom Eidselva i sørvest , Landselva i sør og Rudselva i nord. Ved utløpet i nordøst dannes Verkenselva, som via Verkensfossen renner ned langs sørvestsiden av Sokna, der den møter Sogna.

Torevannet er kjent for bra fiske og flere flotte badeplasser. Ørret på 1 kg er ikke uvanlig. Rekorden er en ørret på 3,7&nbsp;kg, som ble tatt på garn i 2003. Den mest populære badeplassen kalles *Jomfruøya* (ikke en øy) og ligger på en odde på nordøstsiden av vannet.

## Se også
* Soknavassdraget

## Referanser
Brinck Johnsen

**Bernt «Roman» Brinck-Johnsen** (født 20. desember 1946 i Oslo) -- til vanlig omtalt som Brinck Johnsen -- er en norsk jazzmusiker (saksofon og trommer), kjent fra flere bebop-inspirerte utgivelser og samarbeid.

Han startet sin karriere som trommeslager i band fra Tønsberg-distriktet i 1963, blant annet i Ditlef Eckhoffs kvartett. Spilte for første gang på jazzklubbene Club 7 og Bikuben i Oslo i 1969.  Pendlet mellom Oslo og Tønsberg frem til 1975, var aktiv i Tønsberg Society of Jazz & Poetry-miljøet i Tønsberg. Lagde bandet Romulus med Ola Calmeyer, Torkil Myhre, Trygve Wasa og Svein Kjeldsen. Bandet var husband på Tønsberg Jazzklubb 1974/75. Romulus hadde med seg Gunnar Bull Gundersen og Harald Sverdrup som leste egne dikt. Gruppen vant Vestfoldmesterskapet i 1975. Radioprogram med Gunnar Bull Gundersen "Mot midnatt" i NRK. Laget musikk til Thesbiteaterets oppsetning av "En midsommernatts drøm" regissert av Gianni Lepre og 2 teaterstykker på Scene 7 i Oslo. Hadde egen kvartett i Tønsberg med Tom Vissgren og Lars Martin Myhre.

Medlem av flere husband på Club 7, Hot House og Jazz Alive: Arild Wikstrøms Orkester, Rhythm & Blås, Moonglow Orchestra, "Siffen, Diffen, Affen og Roman", Freddy Schibstedts Popeye Band, Paul Weeden Group og Tom Karlsens Oslo Rhythm'n Blues Ensemble. I tillegg medvirket han her sammen med musikere som Carl Magnus Neumann, Sigurd Køhn, Erik Balke, Alf Kjellman, Knut Riisnæs, Christian Reim, Erling Aksdal, Jan Lie, Hans Marius Stormoen, Sveinung Hovensjø, Miki N’Doye, Jon Eberson  og mange flere. Med på innspilling av Club 7’s 15-årsjubileum. Hadde egen kvintett med Jens Wendelboe, Erik Amundsen og Ole Jacob Hansen. Senere hadde han en ni-mannsgruppe med Elin Rosseland og Rune Nicolaysen: Winds Hot & Cool. Turnerte med den britiske saksofonisten Dick Morrissey i 1998. Han har turnert i Spania med spanske elitemusikere, og  med engelske musikere i England i 1987 og 1999, vært solist med Kaunas Big Band i Birstonas Jazzfest 2000. Han har hatt egne grupper med Johannes Eick, Hans Mathisen,  Petter Kateraas, Mathias Eick, og han har vært sidemann i Paul Weeden Quintet. Han medvirket også i Rolf Hinderakers trio. 

Brinck Johnsen drev også den kjente jazzklubben Jazz Alive i Oslo fra 1980 til 1986. Han startet plateselskapet Roman Records i 1993.

Brinck Johnsen har vært bosatt i Tønsberg, de siste årene delvis også i Spania, siden 1987. 

## Egne utgivelser
* 1984 *[[Winds Hot & Cool]]* HCR13 
* 1993 *Black orpheus* RR9301.
* 1996 *Lover man* RR9602 
* 2002 *Waypoints* RR0203 
* 2004 *In the Still of the Night* RR0405 
* 2005 *Urijazz 25-års jubileum* RR0506 
* 2005 *Oleo* RR0507
* 2006 *Tour de force Live in Stavanger* RR0608.

## Referanser


## Eksterne lenker
*
Blankvannet (Ringerike)

**Blankvannet** er en innsjø i Ringerike kommune i Buskerud. Vannet ligger i Strømsoddbygda i Soknedalen, like under Urdevassfjellet på vestsiden av Ådalsfjellene. Utløpet er mot sørvest til Blankvassbekken, som renner ned til østsiden av Ulevann.

## Se også
* Kollsjøvassdraget

## Referanser
Blankvassbekken

**Blankvassbekken** eller **Blankvannselva** er ei lita elv/bekk i Ringerike kommune. Den renner fra Blankvannet ved Urdevassfjellet (på vestsiden av Ådalsfjellene) til Ulevann og ligger i Strømsoddbygda i Soknedalen.

## Se også
* Kollsjøvassdraget

## Referanser
Ulevasselva

**Ulevasselva** (eller **Urdevasselva**) er ei elv i Ringerike kommune i Buskerud. Elva, som ligger i Strømsoddbygda i Soknedalen, renner fra Søre Urdevatnet vest for Blankvannet (på vestsiden av Ådalsfjellene) til nordenden av Øvre Kollsjø.

## Se også
* Kollsjøvassdraget

## Referanser
Kollsjøelva

**Kollsjøelva** er ei elv i Ringerike kommune i Buskerud. Elva, som ligger i Strømsoddbygda i Soknedalen, renner fra dammen i sørenden av Øvre Kollsjø og sør til nordenden Nedre Kollsjø. Kollsjøelva er 1,6 kilometer lang.

## Se også
* Kollsjøvassdraget

## Referanser
Søndre Ulevann

**Søndre Ulevann** eller **Søre Urdevatnet** er et lite vann i Ringerike kommune. Vannet ligger i Strømsoddbygda i Soknedalen, like vest for Blankvannet ved Urdevassfjellet, på vestsiden av Ådalsfjellene. Vannet får tilførsel i nord fra Nordre, Midtre og Østre Ulevann, samt Holmetjern, og i sørøst gjennom Blankvassbekken. I sørvestenden dannes Ulevasselva, som renner sørvestover ned til nordenden av Øvre Kollsjø.

## Se også
* Kollsjøvassdraget

## Referanser
Øvre Kollsjø

**Øvre Kollsjø** er en liten innsjø i Ringerike kommune i Buskerud. Vannet ligger i Strømsoddbygda i Soknedalen, sørvest for Ulevann og Blankvann, på vestsiden av Ådalsfjellene. Vannet får tilførsel i nord gjennom Ulevasselva. I sørenden er vannet oppdemmet. Ved utløpet dannes Kollsjøelva, som renner sør (ned) til Nedre Kollsjø.

## Referanser




## Se også
* Kollsjøvassdraget
Nedre Kollsjø

**Nedre Kollsjø** er et lite vann i Ringerike kommune i Buskerud. Vannet ligger i Strømsoddbygda i Soknedalen, sør for Øvre Kollsjø, på vestsiden av Ådalsfjellene. Vannet får tilførsel i nord gjennom Kollsjøelva. I sørenden er vannet oppdemmet. Ved utløpet dannes Lysåa, som renner sør (ned) til Sognevannet.

## Se også
*Kollsjøvassdraget

## Referanser




3
Kollsjøvassdraget

**Kollsjøvassdraget** er et lite vassdrag i Ringerike kommune som ligger i Strømsoddbygda, nord for Sokna i Soknedalen. Det ligger på vestsiden av Ådalsfjellene og begynner ved Urdevassfjellet. Vassdraget har en total lengde på 17,2 kilometer og et nedbørfelt på .

Vassdraget omfatter øverst Blankvann og Blankvassbekken, Ulevann og Ulevasselva, Øvre Kollsjø og Kollsjøelva, samt Nedre Kollsjø og Lysåa. Vassdraget, som også omfatter flere damanlegg, renner ut på nordøstsiden av Sognevannet. Fra damanlegget ved Øvre Kollsjø har det i tidligere tider vært tømmerfløting ned vassdraget.

## Se også
* Drammensvassdraget
* Strømsoddbygdvassdraget
* Soknavassdraget

## Referanser
Bergsjøvassdraget

**Bergsjøvassdraget** er et lite vassdrag i Ringerike kommune. Vassdraget, som renner ut i sørenden av Torevannet ved Sokna i Soknedalen, omfatter Ørtesvatnet og Ørteselva, Bergsjø og Bergsjøelva, Bliksrud-Langevannet og Eidselva.

## Se også
* Drammensvassdraget
* Rudsvassdraget
* Soknavassdraget
Landselva

**Landselva** er ei elv i Ringerike kommune i Buskerud. Elva har utspring fra et lite tjern på Svartebuåsen på Holleia, og renner ut sør i Torevannet, vest for Sokna i Soknedalen.

## Referanser
Soknavassdraget

**Sognavassdraget**, **Soknavassdraget** eller **Soknedalsvassdraget** (Drammensvassdraget) er et mindre vassdrag i Ringerike kommune i Buskerud, som renner ut i Nordfjorden (den nordlige delen av Tyrifjorden) mellom Ask og Karlsrudtangen naturreservat. Vassdragets nedbørfelt er på cirka 644,1 km² (kilde NVE). De høyeste delene når 1220 moh., mens utløpet i Tyrifjorden ligger cirka 63 moh.

Deler av vassdraget ligger i Flå, Krødsherad, Sør-Aurdal (i Oppland) og Modum kommuner. Det omfatter Bergsjøvassdraget, Rudsvassdraget, Kollsjøvassdraget og Strømsoddbygdvassdraget og hovedelva Sogna med sideelver fra Sokna og ned gjennom Soknedalen til utløpet i Tyrifjorden.

Sognavassdraget med Sogna ned til Tyrifjorden ble vernet mot kraftutbygging i 1993 gjennom *Verneplan IV for vassdrag*, på grunn av frilufts-, natur- og miljøverninteresser. Det ligger imidlertid to små, private kraftverk der. Heierenfossen kraftverk er et såkalt minikraftverk som ligger ved Heierenfossen i nedre del av Sogna og har en installert ytelse på 600 kW. Rud Gårdskraftverk  er et såkalt minikraftverk som ligger ved Rudsfossen i Rudselva og har en installert ytelse på 90 kW.

## Se også
* Drammensvassdraget
* Bergsjøvassdraget (Vestbygda)
* Rudsvassdraget (Brekkebygda)
* Strømsoddbygdvassdraget (Strømsoddbygda)
* Kollsjøvassdraget (Strømsoddbygda)

## Referanser
George Clifford III

**George Clifford III** (født 1685, død 1760) var en rik nederlandsk bankier og direktør for Det nederlandske ostindiske kompani. Clifford er kjent for sin store interesse for planter og hagestell. Hans eiendom Hartekamp hadde et rikt utvalg av planter og han engasjerte den svenske naturforskeren Carl von Linné for å skrive Hortus Cliffortianus, det regnes som et mesterstykke av tidlig botanisk litteratur, og ble utgitt i 1738.

## Referanser


## Eksterne lenker
* Biografi fra  «The George Clifford Herbarium», The National History Museum, London
Vestbygda (Ringerike)

**Vestbygda** er ei lita bygd i Ringerike kommune, like vest for Sokna i Soknedalen. Bygda strekker seg sørvestover fra Olde bru (bru over Rudselva) på nordvestsiden av Torevannet og Bliksrud-Langevannet og sørsiden av Havikskogen i Brekkebygda. Bygda har avkjøring fra riksvei 7 ved Sokna og avkjørslen til Bergsjø noe lenger sørvest.
Bergsjø

**Bergsjø** er et lite vann i Ringerike kommune. Vannet ligger sørvest for Havikskogen, vest for Sokna i Soknedalen. I sørenden dannes Bergsjøelva som renner ned til Bliksrud-Langevannet. Det var tidligere flere fastboende i området og det finnes fremdeles flere småbruk. Det er også en del hytter i nordenden av Bergsjø samt noen på østsiden av vannet.

## Se også
* Bergsjøvassdraget

## Referanser




## Eksterne lenker
* 
* NVE-NIVA dybdekart
Bergsjøelva

**Bergsjøelva** er ei elv i Ringerike kommune i Buskerud. Den har utspring fra sørenden av Bergsjø og renner ned til Bliksrud-Langevannet, som ligger langs riksvei 7, sørvest for Sokna i Soknedalen.

## Se også
* Bergsjøvassdraget

## Referanser
Belsen

**Belsen** kan vise til:

*Belsen – en bydel Mössingen i Baden-Württemberg i Tyskland
*Belsen – en bydel Bergen i Niedersachsen i Tyskland
*Belsen – kortform for konsentrasjonsleiren Bergen-Belsen
Øyas Venner

**Øyas Venner** (engelsk navn: Friends of the Island (South Georgia)) er en interesseforening ( i Enhetsregisteret) for formidling av hvalfangsthistorien og bevaring av norske industrielle kulturminner på Sør-Georgia.

Foreningen ble opprettet i 1997 og har over 350 medlemmer, bestående av tidligere hvalfangere og fabrikkarbeidere fra øya, etterkommere etter disse og personer som er generelt interessert i natur og kultur på Sør-Georgia.

Foreningens medlemsblad heter *Syd-Georgia Tidende*.

## Eksterne lenker
* Øyas Venner
Bliksrud-Langevannet

**Bliksrud-Langevannet** er en innsjø i Ringerike kommune i Buskerud. Vannet ligger langs riksvei 7, sørvest for Sokna i Soknedalen. Elva får tilførsel i sørvestenden fra Bergsjø via Bergsjøelva og fra Ørtesvatnet via Ørteselva. I nordenden dannes Eidselva som renner ned til sørvestenden av Torevannet.

## Se også
* Bergsjøvassdraget

## Referanser




## Eksterne lenker
*
Urijazz

**Urijazz** er en jazzklubb i Tønsberg i Vestfold, etablert 3. oktober 1979 for å øke forståelse og interesse for jazz og lignende musikkformer, gjennom konserter der også lokale musikere gis mulighet.

Den ble etablert av Lars Martin Myhre, og var videreføringen av Tønsberg Jazzklubb (1974–1978), drevet av Myhre, Ola Calmeyer og Brinck Johnsen, som igjen var en videreføring av Tønsberg Society of Jazz & Poetry (etablert i 1967).  Navnet er et ordspill på betegnelsen uriaspost, «en utsatt eller farlig stilling». Før det hadde byen noen av landets første jazzklubber i periodene 1954-1956 og 1958-1963.

Urijazz er medlem av Norsk jazzforum, deler med ujevne mellomrom ut «Urijazzprisen», og arrangerte i mange år «Julejam». Julejammen var det eneste en kunne gå ut på i Tønsberg 1. juledag, men frislippet i utelivet tok livet av arrangementet.

Klubben har vært arnested for flere av landets ledende jazzmusikere som Ditlef Eckhoff, Ola Calmeyer, Brinck Johnsen, Jaga Jazzist, Mathias Eick og Johannes Eick.  Klubben ble utnevnt til «Årets jazzklubb» (2000) av Østnorsk Jazzsenter.

Urijazz arrangerer sin klubbkonserter på cafe-m i Tønsberg, og benytter i tillegg Støperiet, Nøtterøy kulturhus og Tønsberg og Nøtterøy Bibliotek til større konserter. Opp gjennom årene har klubben arrangert en imponerende rekke med konserter med musikere fra inn- og utland.

## Utgivelser
**Urijazz 25 år* (dobbel CD, Roman Records, 2005).

## Referanser


## Eksterne lenker

* Offisielt nettsted for Urijazz
Mycterider

* Eurypinae
* Hemipeplinae
* Lacconotinae
* Mycterinae 

**Mycterider** (Mycteridae) er en artsfattig familie av biller knyttet til død ved. Noen arter har hodet trukket ut til en lang snabel og kan minne om snutebiller av gruppen bredsnutebiller (Entiminae). De kan skilles fra disse blant annet på at antennene ikke er knebøyde, og at for- og mellomføttene har fem ledd, bakføttene fire. To arter finnes i Mellom-Europa, men ingen i Norge.

## Utseende
Små til middelsstore (2,2 – 10 mm) biller, mer eller mindre avlange og parallellsidige, ofte ganske flate. Oversiden er mer eller mindre kledt med hår eller skjell. **Hodet** er av sterkt varierende størrelse og form. Hos slekten *Mycterus* er det lite og mer eller mindre trukket ut til en snute, slik at de ligner på snutebiller. Hos slekten *Hemipeplus* er hodet ganske stort og flatt, med skarpt markerte bakhjørner. Fasettøynene er temmelig store og flate. Antennene er 11-leddete, trådformede eller sagtakkede, og forholdsvis korte. Pronotum (brystskjoldet) har avrundede sidekanter uten en markert rand. Hos *Mycterus* er det bredest ved roten, der det er nesten like bredt som dekkvingene, hos *Hemipeplus* er det bredest ved framhjørnene. Dekkvingene har markerte "skuldre", mangler tydelige punktrekker. Artene i slekten *Hemipeplus* er lange og tynne, svært flate, og har sterkt forlenget bakkropp. De korte bakbeina når bare omtrent halvveis til bakkroppsspissen. Artene i underfamilien Lacconotinae er også lange og slanke, og skiller seg fra de andre medlemmene i familien på at oversiden er temmelig blank.  **Beina** er middels lange, bortsett fra hos *Hemipeplus* der de er påfallende korte. For- og mellomføttene er fem-leddete, bakføttene fire-leddete. Et eller flere av fotleddene er tolappede.

## Levevis
De fleste av artene er trolig knyttet til død ved, men biologien deres er ikke godt kjent. Noen arter synes å være særlig knyttet til palmer. En *Hemipeplus*-art lever i bladslirene til storvokste gress. Den tynne og flate kroppsformen er en tilpassing til dette miljøet. De voksne billene kan av og til finnes på blomster, særlig tistler.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Tenebrionoidea Latreille, 1802
***** Familien **Mycterider**, Mycteridae Blanchard, 1845
****** Underfamilien Eurypinae
****** Underfamilien Hemipeplinae
******* Slekten *Hemipeplus* Latreille
****** Underfamilien Lacconotinae  – 3 arter, bare kjent fra Nord-Amerika
******* Slekten *Lacconotus*
****** Underfamilien Mycterinae Blanchard, 1845
******* Slekten *Mycterus* Clairville & Schellenberg, 1798
******** *Mycterus curculioides* (Fabricius, 1781)
******** *Mycterus tibialis*

## Eksterne lenker
* 
* *Mycterus curculioides*: https://web.archive.org/web/20070926225355/http://www.galerie-insecte.org/galerie/view.php?adr=.%2Fimage%2Fdos5%2Ftemp%2Fmycterus_curculi.jpg. *Mycterus tibialis*: http://www.zin.ru/Animalia/Coleoptera/images/myctibkm.jpg. *Hemipeplus* sp.: https://web.archive.org/web/20070617140511/http://www.inbio.ac.cr/papers/coleoptera/images/mycter03.JPG
Eidselva (Ringerike)

**Eidselva** er ei elv som ligger i Ringerike kommune i Buskerud. Elva dannes i nordenden av Bliksrud-Langevannet og renner nordøstover langs riksvei 7 ned til sørenden av Torevannet, like vest for Sokna i Soknedalen.

## Se også
* Bergsjøvassdraget

## Referanser
Peter Brixtofte

**Peter Brixtofte** (født 11. desember 1949 i København, død 8. november 2016 i Farum) var en dansk politiker for partiet Venstre. Han var borgermester i Farum kommune fra 1985 til han måtte gå av i 2002, i forbindelse med den såkalte Farum-saken. Han var også medlem av Folketinget. Farum ble i mange år fremhevet som en mønsterkommune. Etter folketingsvalget i 1998 var Brixtofte på tale som formann i Venstre. I 2002 ble det avdekket en rekke straffbare forhold i kommunens økonomiske disposisjoner. Brixtofte ble dømt til fengselsstraff.

## Liv og virke
Han vokste opp i Søborg, en forstad til København. Faren var jurist og avdelingssjef i Rigsrevisionen.

Peter Brixtofte var utdannet økonom (cand.polit.) fra Københavns Universitet fra 1972. Han arbeidet i Venstres landsorganisasjon og i Industrirådet før han ble valgt inn i Folketinget første gang i 1973. Senere var han blant annet undervisningsassistent ved Handelshøjskolen i København, journalist i *[[Dagbladet Børsen]]*, forlagsredaktør og redaktør ved Venstrepressens Bureau.

Han var medlem av Folketinget for Roskilde amtskrets 1973–1977, for Vejle amtskrets 1979–1981 og for Fyns amtskrets 1990–2005, og Danmarks skatteminister i Schlüter-regjeringen 1992–1993. Da han ble tvunget til å gå av som borgermester i Farum i 2002, ble han samtidig ekskludert fra Venstres folketingsgruppe. Han var tilsluttet Centrum-Demokraternes gruppe 2004–2005, men partiet nektet ham nominasjon til Folketinget.

Den 20. juni 2006 ble han dømt til 2 års ubetinget fengsel for grov tjenestesvikt. Dommen ble anket og stadfestet av Østre Landsret 8. februar 2007. Den 10. april 2007 ble han idømt ytterligere to års ubetinget fengsel for embedsmisbruk og tjenestesvikt. Brixtofte sonet fengselsstraffen i Horserød Statsfængsel.

Brixtofte hadde et langvarig alkoholmisbruk. Han døde av alkoholrelaterte skader i 2016.

## Bibliografi
* 
* 
* 

## Referanser


## Litteratur
* 
* 
* 
* 

__NOTOC__
Garhwal Himalaya

**Garhwal Himalaya** er en fjellkjede i forbindelse med Sivalikfjellene i Himalaya. Fjellkjeden ligger i delstatene Uttar Pradesh og Uttarakhand nord i India, like vest for der grensene mellom India, Nepal og Tibet møtes. De høyeste fjellene i Garhwal Himalaya er Nanda Devi () og Kamet ().

## Eksterne lenker
*
Strømsoddbygdvassdraget

**Strømsoddbygdvassdraget** er et mindre vassdrag i Ringerike kommune. Vassdraget omfatter en rekke småvann og mindre elver i Strømsoddbygda, nord for Sokna i Soknedalen.

Vassdraget omfatter også Øvstevatnet og Langvatnet i Flå kommune med elvestrekningene mellom ned til Buvatnet, der Buvasselvi dannes og renner ned til Frisvatnet (mesteparten ligger i Flå). Ved utløpet av Frisvann dannes Frisvasselva, som møter Sandvasselva som kommer fra Sandvannet og danner Strømsoddelva som renner ut ved Understryk nord i Sognevannet. Kollsjøvassdraget, som utgjør småvannene og elvestrekningene fra Blankvann på vestsiden av Ådalsfjellene og ned til Sognevannet, renner ut nordøst i Sognevannet. Ved Sognevassdammen dannes elva Sogna som renner sammen med Verkenselva i Rudsvassdraget like sør for Sokna.

## Se også
* Drammensvassdraget
* Soknavassdraget
* Kollsjøvassdraget
Vilhelm av Sabina

**Vilhelm av Sabina** (født ca. 1184 i Piemonte i Italia, død 31. mars 1251 i Lyon), også kjent som **Vilhelm av Modena**, **Guglielmo de Savoy** og **Guglielmo de Chartreaux**) var en av Den katolske kirkes kardinaler (kardinalbiskop). Han er kjent i Norge for at han holdt et kirkemøte i Bergen.

## Liv og virke
Vilhelm ble biskop i  Modena i 1222.

### Pavelig legat
I 1224 ble han pavelig legat i Baltikum og det sørlige Østersjø-området og bygde der opp den kirkelige organisasjonen.

Vilhelm av Sabina ankom som legat til Livland i andre halvdel av år 1225 og forsøkte å regulere forholdene mellom biskopene og sverdridderordenen og skape fred mellom tyskere og dansker. I 1226 for han til Gotland og preket korstog mot det fortsatt hedenske Ösel. i 1228 kunne han så grunnlegge Ösel-Wiek bispedømme.

Navnet hans opptrer i svenske journaler for første gang  i 1226, i forbindelse med bekreftelsen av reglene for bispevisitaser på Gotland i Linköpings stift.

Han vendte i 1234 tilbake til Livland for å løse de problemer som var blitt skapt av den tidligere legaten i landet. Han omfordelte da meget av jordeiendommene i landet og grunnla bispedømmet Kurland. Vilhelm av Sabina var også aktiv i landet etter slaget ved Saule og sverdridderordenens inkorporasjon i Den tyske orden da han meglet fred mellom tyskere og dansker. Dette førte til slutt til at fred kunne inngås et møte i danske Stensby.

**Kardinal:** Vilhelm ble i 1242 valgt til kardinalbiskop av Sabina, en region som ligger ca. 50 kilometer nord for Roma i Italia. Tidligere hadde han hatt en lavere rang som kardinal.

Han er kjent i Norge for at han holdt et kirkemøte i Bergen i forbindelse med Håkon IV Håkonssons kroning i 1247.

I november 1247 kom Vilhelm av Sabina til Linköping fra Norge, og i desember var han i Skänninge, og med største sannsynlighet hos de dominikanere der som den katolske kirke så sterkt satset på. Han virker å noen gang i slutten av desember 1247 eller i januar måned 1248 ha reist nodover, for ifølge bevarte  dokumente besøkte han straks deretter Riseberga kloster i Närke.

I februar 1248 var han tilbake i Östergötland og Skänninge, og ble i byen ytterligere en måned helt frem til begynnelsen av mars. Kardinalen var med på Skänninge møte, forlot så Skänninge og søkte seg til konung Erik den lespe og halte som befant seg på Visingsö. Der skrev kardinalen et avlatsbrev den 6. mars 1248 for Nydala kloster i Småland. I mai og juni månad var han fortsatt i Linköpings stift, for i Visby som tilhørte stiftet stadfestet han offergaver til nonnene i Solberga kloster i Visby og gav tillatelse for det finske presteskapet å testamentere bort hva de personlig eide.

Den 27. juli 1249 var han enda lenger sørpå. I Lund, som da var dansk, skrev han et åpent brev på 40 dagers avlat for dem som med gaver understøttet brødrene i Spetelövs kloster i samme by.

## I skjønnlitteraturen
Vilhelm av Sabina opptrer også i Jan Guillous skjønnlitterære bok *[[Arven etter Arn]]*.

## Referanser
Sandvannet

**Sandvannet** er en liten innsjø i Ringerike kommune i Buskerud. Vannet ligger innerst Strømsoddbygda i Soknedalen, ved sørenden av Vidalen og like under Vikerfjell på vestsiden av Ådalsfjellene. I sørenden av vannet dannes Sandvasselva, som renner ned mot Sognevannet og på veien, der den møter Frisvasselva, blir til Strømsoddelva.

## Se også
* Strømsoddbygdvassdraget

## Referanser
Sandvasselva (Ringerike)

**Sandvasselva** er ei lita elv i Soknedalen i Ringerike kommune. Elva dannes ved utløpet av Sandvannet (cirka 561 moh.) i sørenden og renner sørover i skråningene fra Vikerfjell til den møter Frisvasselva (cirka 253 moh.) ved Strømsoddveien og danner Strømsoddelva, som siden tømmer til Understryk (cirka 212,5 moh.) i Stolpefjorden nord i Sognevannet i Strømsoddbygda.

## Se også
* Strømsoddbygdvassdraget
Kamet

**Kamet** (7756 moh.) er Indias tredje høyeste fjell, og det nest høyeste fjellet i fjellkjeden Garhwal Himalaya, etter Nanda Devi. Toppen ble besteget i 1931 av en britisk-nepalsk ekspedisjon.
Frisvasselva

**Frisvasselva** er ei elv i Ringerike og Flå kommuner i Buskerud. Elva har utspring fra sørenden av Frisvatnet. Fra Roverudhølen danner elva grense mellom Ringerike og Flå. Etter rundt to kilometer løper den sammen med Sandvasselva og danner Strømsoddelva, som siden tømmer til Sognevannet.

## Se også
* Strømsoddbygdvassdraget

## Referanser
Fantomet 2003

Det kom ut tjueseks ordinære utgivelser av **''[[Fantomet]]'' i [[2003]]** i Norge, Sverige og Finland. I tillegg kom det i Norge også ut seks utgivelser av *[[Fantomet Krønike]]*, samt at seks krønikebøker ble utgitt.

## Ordinære utgivelser (Norge, Sverige og Finland)
Sognevassdammen

**Sognevassdammen** er demningen sør i Sognevannet, som ligger i Strømsoddbygda nord for Sokna i Ringerike kommune. Dammen ble i sin tid anlagt for å samle opp tømmer fra Kollsjøvassdraget og resten av Strømsoddbygdvassdraget, for brøtning ned Soknavassdraget til sagene og Tyrifjorden. Muligheten for å regulere vannet ble borte da lukene og dammen rundt ble revet midt på 1980-tallet.

## Se også
* Sognevannet
* Understryk
Arne Post

**Arne Post** (født 20. september 1983) er en norsk idrettsutøver fra Langhus i Ski kommune som representerer Kjelsås Idrettslag og Team United Bakeries, han representerte tidligere Oppegård IL. Hovedidretten er langrenn, men han driver også med orientering, vintertriathlon, sykling og løping.

Han er yngre bror av sportskommentator i NRK Jann Post.

## Meritter
### Vintertriathlon
* VM:
** 2 gull (2007, 2008), 1 sølv, 1 bronse individuelt,
** 1 gull U23, 1 gull junior, 1 sølv U23	
** 5 gull (2005, 2006, 2007, 2009, 2010), 3 sølv, 3 bronse stafett
* EM:		
** 1 gull (2009), 3 sølv individuelt + 1 gull U23 (2004)
** 3 gull (2004, 05, 06), 2 sølv, 1 bronse stafett	
* VM/EM:	Totalt 28 medaljer (14 – 9 – 5)
* NM:		5 gull (2005, 2006, 2008, 2010, 2013) – kongepokal 2006

### Duathlon
* NM: 2 sølv (2004, 2005)

### Langrenn
* NM:
** 4.-plass 30&nbsp;km 2011.
** Nr 4 stafett senior 2008 og 2010 (Kjelsås)
** 1 gull stafett Jr.NM (2003), nr 4, 5, 5, 6 individuelt Jr.-NM (2000–01)
** 3.-plass sammenlagt i Norgescupen (2010)
** Vinner av Holmenkollen skimaraton 2011, 2012, 2014 og 2016. 
** Vinner av Finansavisenrennet 2011, 2012 og 2013.

### Friidrett
* NM:
** 1 bronse motbakkeløp (2007)
** 2 sølv 5000 m i Jr.-NM 2002, 2003, bronse UM 3000m 2000,
* Vinner av Birkebeinerløpet 2000 og 2007
### Diverse
* Vinner av Birkebeinertrippelen 2004, 2006, 2007 og 2011,2015

## Referanser


## Eksterne lenker
*
Understryk

**Understryk** er en plass og et lite stryk under gårdsbruket Enger (gnr. 147 bnr. 1 i Ringerike kommune, Buskerud) og ligger lengst nord i Stolpefjorden, den nordvestlige armen av innsjøen Sognevannet i Strømsoddbygda. Stryken ligger lengst sør i Strømsoddelva, som dannes da Frisvasselva og Sandvasselva møtes, der den renner ut i Stolpefjorden.

Understryk er egentlig kun et lite område på vestsiden av vannet, men man regner også med et tilsvarende lite område på østsiden, selv om det egentlig tilhører et annet gårds og bruksnummer. Tilkomst til området går via fylkesvei 2884 mellom Sokna og Strømsoddbygda.

Plassen har tidligere vært en populær bade-, fiske-, raste- og teltplass, men denne aktiviteten er ikke så store lenger. Strømsoddbygda er imidlertid viden kjent for sine tyttebærrike moer, og hver høst er det stor aktivitet med bærplukking i skogene rundt innsjøen. Da blir også Understryk en naturlig rasteplass for mange.
Paul Weeden

**Paul Winston Weeden** (født 7. januar 1923 i Indianapolis, død 2. juli 2011  i Oslo) var en amerikansk-norsk jazzmusiker (gitar) og orkesterleder.

I hjembyen spilte han med nabogutten Wes Montgomery såvel som J.J. Johnson, før han flyttet til New York og Philadelphia. Han ledet Paul Weeden trio med Don Patterson på orgel og Billy James på trommer, til plateinnspilling med Dexter Gordon og Sonny Stitt (Blue Note Records, 1962).  Han medvirket også i Coleman Hawkins og Jimi Hendrix’ besetninger på 1960-tallet.

Etter å ha turnert i Sverige (1966), flyttet han til Norge (1971). Med Magni Wentzel, Håkon Nilsen og Svein Christiansen laget de *I remember [[Clifford Brown|Clifford]]* til EBUs «Eurojazz» (NRK, 1971).
Weeden ble sentral i Club 7-miljøet, der han ledet bandet Youngbloods og egen kvartett (med Ole Jacob Hansen på trommer, Bill Mulholland på gitar og Ray Taylor på bass).

Etter at Freddie Green døde, gitaristen i The Count Basie Orchestra, ble Weeden av Basiemedlemmet Harry Edison  anbefalt som etterfølger på gitar. Weeden ble kontaktet av orkesterets daværende leder, Frank Foster, og med på turneer fra januar 1988.

På 1990-tallet drev han egen oktett til innspilling, der blant annet medvirket Vidar Johansen, Odd Riisnæs, Roy Nikolaisen, Eivin Sannes, Rune Nicolaysen, Kristen Svendsen og Ole Jacob Hansen.

Dokumentarfilmen *Too young to be old* av Lene Midling-Jenssen (NRK, 2003) viser Weedens samarbeid med «Grønnes Bad&Jazzforsyning» fra Flekkefjord.  Denne ledet også til plateutgivelse (2003). 
Han ledet frem til 2006 en egen kvintett med Brinck Johnsen, Eivin Sannes, Kristen Svendsen og Tom Olstad.

Han var inntil sin død bosatt i Oslo og var far til musikeren Lasse Weeden.

## Utgivelser
* *Too young to be old* (PSWR/Grappa, 1997) med egen oktett.  Egne komposisjoner.
* *Nice but easy* (Kultur og spetakkel, 2003). Med Hilde Hefte og sekstetten Grønnes Bad&Jazzforsyning, komposisjoner av Paul Weeden og Arne R. Skage, produsert av Sigbjørn Nedland
* *Now and then* (2003) med ni egne komposisjoner.

## Referanser


## Eksterne lenker
* 
*
Stag

:*For idrettslaget Stag fra Stavern, se [[Sportsklubben Stag]].

*'Stag''' (seilbåt) er for eksempler vaiere som støtter masten langskips. Mindre båter har gjerne to stag, akterstag og forstag. Sistnevnte er opphavet til uttrykket gå over stag, som betegner det å vende båten gjennom vindøyet. Stag brukes også om støtte eller avstivning i andre sammenhenger, for eksempel en kjepp eller en pinne som er satt ned i jorda for å støtte en plante.

Stag kan også være betegnelsen på et tau som er festet i en sirkel rundt et 'hjul'.

## Se også
* Fagverksavstivning, diagonal avstivning i et rektangulært rutenett for å gjøre strukturen stiv selv om alle koblingspunkt kan hengsle
* Kryssavstivning, forsterking av konstruksjoner ved hjelp av to diagonaler som krysser hverandre
Talisman Group

**Talisman Group** er et musikalsk prosjekt ledet av Arne Frang, startet opp i 1986. Tre CD-innspillinger har blitt produsert hittil,

Dating 1993, Vardøger 1996 og Hell no-Hell Blau 2001. Besetningen på disse produksjonene har variert, med Frang som leder og hovedkomponist.

* Saxofon, fløyte, keyboard, bass, vokal: Arne Frang
* Trompet, keyboard: Erlend Gjerde
* Trombone, vokal: Svein «Tuba» Johannessen
* Vokal: Bent Holtsmark
* Keyboard, piano: Asholas, Bugge Wesseltoft
* Gitar: Tor Inge Rishaug
* Bass: Sveinung Hovensjø, Kristen Svendsen
* Trommer: Asholas, Ole Hamre, Dag Kristoffersen, Rune Arnesen
* Perkusjon: Jai Shankar, Celio de Carvalho, Miki N'Doye

Talisman Group spiller komposisjoner inspirert av folkemusikk fra bl.a.Nord Afrika, uttrykt på cd-innspillingene *Dating* og *Vardøger* Odin Records. CD-innspillingen Hell No-*Hell Blau*  db records fokuserer bl.a. på økonomi og språkkonstruksjoner/språkbarrierer som hindrer mellomfolkelig kommunikasjon. Dagens utgave av Talisman Group ledes fortsatt av Arne Frang.

## Eksterne lenker
*
SS «Athenia»

**SS «Athenia»** var det første britiske skipet som ble senket av Tyskland under andre verdenskrig.

«Athenia» ble bygget ved Fairfield Shipbuilding and Engineering Company Ltd. og ble sjøsatt ved Govan i Skottland i 1923. For mesteparten av sin karriere gikk hun mellom Storbritannia og Canada.

«Athenia» var på  tonn, var 160,4 meter lang og 20,2 meter bred. Hun kunne ta totalt  passasjerer, toppfarten var 15 knop.

Den 3. september 1939, kun få timer etter at Storbritannia hadde erklært Tyskland krig, angrep den tyske ubåten U-30 «Athenia» i den tro at hun var et bevæpnet handelsskip. Ubåten avfyrte to torpedoer mot skipet uten advarsel. Dette til tross for at ubåter opererte under ordre om å gjennomsøke potensielle mål, og tillate passasjerer og mannskap å forlate skipet før det ble senket. På det tidspunktet hun ble senket hadde Athenia  sivile passasjerer, blant disse mer enn 300 amerikanere.

I hjelpearbeidet klarte kaptein Carl Johan Anderssen og resten av mannskapet ved det norske skipet MS «Knute Nelson» å redde 449 overlevende fra SS «Athenia». Dessverre skjedde det også en tragisk ulykke med en av «Athenia» sine livbåter, som i mørket kom i kontakt med og ble knust av propellen på MS «Knute Nelson». I den livbåten var 52 kvinnelige passasjerer og tre sjømenn, kun åtte overlevde dette sammenstøtet og den påfølgende kantringen. I alt ble 112 passasjerer og mannskap drept, inkludert 28 amerikanere. Tilstedeværelsen av amerikanere om bord på skipet førte til at tyskerne fryktet at USA ville blande seg inn i krigen

## I litteratur
Skipets forlis er et viktig element i Alyson Richmans roman *[[Hele livet på en dag]]* (Cappelen Damm 2013) - engelsk tittel *The lost wife*, hvor hovedpersonen Josef er en av de som overlever forliset mens hans foreldre og søster ikke gjør det.
Tor Arne Andreassen

**Tor Arne Andreassen** (født 16. mars 1983) er en norsk tidligere fotballspiller. Han har lang fartstid i haugesundsfotballen, hvor han utenom å være fast inventar for FK Haugesund, også har spilt for Sportsklubben Vard Haugesund før 2003. Andreassen skåret for øvrig Haugesunds første og eneste mål i 1. serierunde i Adeccoligaen 2007.

Andreassen blir beskrevet som en svært allsidig fotballspiller. For FK Haugesund har han frekventert i samtlige posisjoner på banen, utenom keeper. For dette har han fått kallenavnet "Poteten" av supporterklubben Maakeberget. Han blir dog mest anvendt som sentral midtbanespiller, og av styrker er det ofte fysisk duellstyrke høy arbeidskapasitet som blir trukket frem. Han er idag  den spilleren som desidert har flest kamper for klubben. 

26. november 2017 spilte han sin siste kamp for Haugesund mot Kristiansund.

## Referanser


## Eksterne lenker
* 
* FK Haugesund – Spillerens profil.
* Vi burde punktert denne kampen – Intervju med Andreassen i Haugesunds Avis den 10. april 2007.